Scandalul deceselor COVID continuă. Florin Cîțu spune că nu a găsit informarea lui Dan Barna cu privire la neconcordanțele din documente.
Premierul Florin Cîțu spune că a căutat și nu a găsit informarea vicepremierului Dan Barna privitoare la neconcordanțele din datele privind morții de COVID. Premierul a spus că i-a cerut lui Andrei Baciu să verifice dacă în Ministerul Sănătății există un grup de lucru privind anchetarea modului în care sunt declarate decesele COVID, însă nu există așa ceva. Florin Cîțu: "Vom face un grup de lucru care să investigheze".
Premierul Florin Cîțu a declarat duminică că a căutat și nu a găsit informarea vicepremierului Dan Barna privitoare la neconcordanțele din datele privind morții de COVID. Este posibil să fie pe drum, a comentat prim-ministrul.Florin Cîțu a dezvăluit faptul că i-a cerut secretarului de stat Andrei Baciu să verifice dacă în Ministerul Sănătății există un grup de lucru privind anchetarea modului în care sunt declarate decesele COVID. Nu există așa ceva, a aflat premierul, care a cerut să fie format un grup în regim de urgență."Secretarului de stat Baciu (Andrei Baciu – n.r.) i-am cerut ieri, în urma informațiilor apărute în presă să îmi spună dacă există, la nivelul Ministerului Sănătății, un grup de lucru așa cum a fost informația apărută în presă, care se ocupă de așa ceva. Astăzi avem confirmarea că acel grup de lucru nu există. Deci nu am cum să vă dau informația. Vom face un grup de lucru care să investigheze și vom urmări toată procedura: grup de lucru care va trebui să vină cu niște concluzii, concluzii care vor trebui prezentate în Guvern și după aceea le vom face publice", a declarat Florin Cîțu.Premierul a mai spus că a verificat și nu găsit informări de la fostul ministru al Sănătății, Vlad Voiculescu, sau de la vicepremierul Dan Barna despre problemele de declarare a deceselor COVID."Am verificat stenograma ședinței de guvern și nu este nicio informare în ședința de guvern. Am verificat dacă la Ministerul Sănătății a plecat vreun material către Cabinetul Premierului, nu a plecat niciun material. Am verificat la Registratura Guvernului dacă există vreun material primit de la Ministerul Sănătății sau de la vicepremier. Nu există niciun material. Este posibil să fie pe drum", a precizat Cîțu.În ceea ce privește discuțiile cu vicepremierul Barna, Cîțu a spus că acestea sunt private și nu poate oferii detalii.